સરકારના સૂત્રો પાસેથી મળેલી માહિતી અનુસાર મોદી ભૂતાન પ્રવાસે જશે અને મુખ્ય દ્વિપક્ષીય અને ક્ષેત્રીય મુદ્દાઓ પર ત્યાના નેતૃત્વ સાથે વાર્તા કરશે. મોદીનો પ્રવાસ ભૂતાન સાથે ભારતના સંબંધોના મહત્વને દર્શાવે છે, જ્યાંના વડાપ્રધાન શેરિંગ ટોબગે 26 મેના રોજ મોદીના શપથ ગ્રહણ સમારોહમાં સામેલ થનારા સાર્ક નેતાઓમાં સામેલ હતા. શપથ ગ્રહણ બાદ મોદીએ ભૂતાનના નેતા સાથે સંક્ષિપ્ત દ્વિપક્ષીય બેઠક કરી હતી. મોદી મધ્ય જુલાઇમાં બ્રિક્સ શિખર સમેલનમાં ભાગ લેવા માટે બ્રાઝીલની યાત્રા કરે તેવી સંભાવના છે.